wannaphong/clean_thaiwikipedia huggingface dataset:
# โลกใหม่หมายเลขหก
โลกใหม่หมายเลขหก  เป็นนวนิยายที่ประพันธ์โดย อะสุโกะ อาซาโนะ และตีพิมพ์โดย สำนักพิมพ์โคดันชะ ระหว่างเดือนตุลาคม พ.ศ. 2546 ถึงเดือน มิถุนายน พ.ศ. 2554 และได้รับการเขียนเป็นมังงะ โดย ฮิโนกิ คิโนะ ตั้งแต่เดือนมิถุนายน พ.ศ. 2554 และได้ออกเป็นภาคอนิเมะ ในเดือนกรกฎาคม พ.ศ. 2554

 เนื้อเรื่อง 
เป็นเรื่องราวหลังจากสงครามครั้งยิ่งใหญ่ของมนุษยชาติ ที่ทำให้โลกเหลือรัฐเพียง 6 รัฐ โดยจะกล่าวถึงเรื่องราวในรัฐลำดับที่ 6 หรือ No.6 ในวันที่มีพายุไต้ฝุ่นเข้า No. 6 ชิอง เด็กหนุ่มชนชั้นสูง ผู้ที่ครอบครัวได้รับสิทธิพิเศษมากมาย ได้ช่วยเหลือเนซึมิ ที่มาพร้อมกับบาดแผล จนทั้งสองกลายเป็นเพื่อนกัน ซึ่งภายหลังจึงทราบว่า เนซึมิ เป็นอาชญากรที่หลบหนีมา และรัฐบาลกำลังตามตัวอยู่ ด้วยเหตุนี้ ทำให้ครอบครัวของชิอง ได้ถูกรัฐบาลลดขั้น และถูกริบรอนสิทธิพิเศษต่างๆ หลังจากนั้นสี่ปี ชิองทำงานเป็นพนักงานควบคุมดูแลหุ่นยนต์ของสวนสาธารณะ วันหนึ่งชิองได้พบคนเสียชีวิตอยู่ในสวนสาธารณะ ในร่างการที่ซูบผอมและชราภาพ แต่เหตุการณ์ดังกล่าวได้ถูกปิดข่าวไว้ ชิองคุยกับเพื่อนร่วมงานเชิงสงสัยในรัฐบาล  ตอนนั้นเอง เพื่อนร่วมงานของชิองก็มีอาการดังกล่าวและเสียชีวิตในทันที ณ ตอนนั้น ชิองเห็นผึ้งออกมาจากคอของศพเพื่อนร่วมงาน เรื่องนี้ทำให้ชิองถูกควบคุมตัวไปยังเขตทันฑสถาน ในระหว่างที่สิ้นหวังนั้นเอง เนซึมิได้ปรากฏตัวขึ้น และช่วยเหลือชิอง ออกไปนอกกำแพง No. 6 ณ ที่นั่น ทำให้ชิอง ได้พบกับความจริง

 ตัวละครหลัก 
ชิอง  ชิองเป็นพวกอัจริยะตั้งแต่เด็ก เขาและแม่จึงได้รับการดูแลจากรัฐบาลเป็นพิเศษ ให้ไปอาศัยอยู่ในเขตชนชั้นสูง ชีวิตของเขาอยู่อย่างสุขสบาย ไม่เคยต้องลำบากเพราะสภาพแวดล้อมที่ถูกจัดสรรมาให้อย่างดี

เนซึมิ  เนซึมิเป็นอาชญากรที่หลบหนีมาจากทัฑสถาน ในวันที่พายุโหมกระหน่ำ เขาได้เข้าไปหลบอยู่ในบ้านชิองที่เปิดหน้าต่างทิ้งไว้ แต่เพราะชิองให้ความช่วยเหลือ ทั้งสองคนจึงกลายเป็นเพื่อนกันในที่สุด

ซาฟุ  เพื่อนสมัยเด็กของชิอง ถือเป็นเด็กหัวกะทิ และเป็นคนที่มีความมั่นใจในตัวเองสูง ไม่มีญาติเหลืออยู่นอกจากคุณยาย

อินุคาชิ  เจ้าของโรงแรมแห่งหนึ่งนอก NO. 6 รับงานด้านข่าวกรอง ด้วยเป็นเด็กกำพร้าถูกเลี้ยงดูโดยสุนัขจึงมีสุนัขเป็นเพื่อน

ริคิกะ  นักธุรกิจนอก NO. 6 รับงานด้านข่าวกรองเช่นเดียวกับอินุคาชิ เขามักจะจัดหาหญิงสาวให้ผู้บริหารของ NO. 6 จนมีฐานะร่ำรวย อดีตเคยรู้จักกับแม่ของชิอง

คาเรน  แม่ของชิอง หลังจากที่โดนลดชั้น เธอจึงหันมาเปิดร้านเบเกอรี่ อดีตเคยรู้จักกับคณะนักวิจัยผู้ก่อตั้ง NO. 6
# สยามปาร์ค
สยามปาร์ค  เป็นสวนน้ำของโลโรปาร์เกในเกาะเตเนริเฟ แคว้นกานาเรียส ประเทศสเปน ตั้งอยู่บนถนน TF1 ในโกสตาอาเดเฆ เนื้อที่ 18.5 เฮกตาร์ (46 เอเคอร์) สยามปาร์คเป็นสวนน้ำที่จัดรูปแบบตามแก่นเรื่องความเป็นสยาม และได้รับการอ้างว่าเป็นสถานที่เล่นทางน้ำที่น่าสนใจที่สุดของยุโรป สวนน้ำแห่งนี้ได้มีประธานเปิดพิธีคือ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

 บันทึกสถิติ 
 มีรูปปั้นมังกรขนาดใหญ่ที่สุดในโลก
 เพิ่มระดับความลึกของสายน้ำสูงถึง 8 เมตร
 มีการสร้างคลื่นเทียมสูงที่สุดในโลกราว 3 เมตร
 เพิ่มความหลากหลายในการเล่นสไลเดอร์มากที่สุด
 มีสิ่งปลูกสร้างทรงไทยนอกภูมิภาคเอเชียที่ขนาดใหญ่ที่สุดในโลก
# การวิวาทที่สนามพอร์ตซาอิด
การวิวาทที่สนามพอร์ตซาอิด เมื่อวันที่ 1 กุมภาพันธ์ พ.ศ. 2555 เกิดขึ้นในระหว่างการแข่งขันฟุตบอลคู่ระหว่าง ทีมอัลมาสรี (Al-Masry) กับ ทีมอัลอาลี (Al-Ahly) มีผู้เสียชีวิตอย่างน้อย 79 ราย และบาดเจ็บกว่า 1 พันคน หลังจากที่ ทีมอัลมาสรี พลิกล็อกเอาชนะทีมอัลอาลี ซึ่งเป็นทีมฟุตบอลยอดนิยมของอียิปต์ไปด้วยคะแนน 3 ประตูต่อ 1 กองเชียร์ทีมอัลอาลีบุกทำร้ายผู้เล่นและกองเชียร์ทีมอัลมาสรีที่พยายามหลบหนี ด้วยมีด ดาบ กระบอง หิน ขวดและประทัด มีผู้ถูกจับกุม 47 คน

ต่อมาภายหลังเหตุการณ์นี้ ที่เมืองสุเอซมีผู้เสียชีวิตจากการประท้วงรัฐบาล อีก 7 ราย และบาดเจ็บ 1700 รายสืบเนื่องมาจากความไม่พอใจต่อความล้มเหลวของตำรวจในการรับมือเหตุจลาจล หลังการแข่งขันฟุตบอลที่เมืองท่าพอร์ต ซาอิด ทำให้ผู้ประท้วงรวมตัวกันที่สถานีตำรวจเมื่อวันที่ 3 กุมภาพันธ์ พ.ศ. 2555 ในเวลาเพียงไม่กี่ชั่วโมง หลังจากนั้นผู้ประท้วงที่ไปชุมนุมแสดงความไม่พอใจที่สภากลาโหม ซึ่งเป็นรัฐบาลเฉพาะกาลบริหารประเทศผิดพลาด ทำให้ถูกสังหารด้วยกระสุนจริง และยังมีผู้บาดเจ็บอีกจำนวนมาก ส่งผลให้ยอดเสียชีวิตจากเหตุการณ์ดังกล่าวและเหตุการณ์ต่อเนื่อง รวมเป็น 11 ราย บาดเจ็บรวม 2700 ราย
# ภัยพิบัติกอสตากอนกอร์เดีย
ภัยพิบัติกอสตากอนกอร์เดีย เป็นเหตุเรือสำราญกอสตากอนกอร์เดีย (Costa Concordia) ล่มใกล้เกาะจีลโย นอกชายฝั่งแคว้นทัสกานีของประเทศอิตาลี เกิดในคืนวันศุกร์ที่ 13 มกราคม พ.ศ. 2555 การค้นหาผู้รอดชีวิตต้องใช้ระเบิดเจาะตัวเรือสำราญกอสตากอนกอร์เดีย เพื่อให้เจ้าหน้าที่สามารถเข้าไปในจุดที่อยู่ลึกภายในเรือได้ และได้ยุติการค้นหาผู้เสียชีวิตในวันที่ 31 มกราคม พ.ศ. 2555 เนื่องจากการศึกษาทางด้านเทคนิค โดยสำนักงานคุ้มครองพลเรือนอิตาลี พบว่าการค้นหาต่อจะเสี่ยงอันตรายต่อหน่วยกู้ภัยสูงมาก ทำให้การค้นหาก่อนหน้านี้พบผู้เสียชีวิตในจุดต่าง ๆ ของเรือ 17 ราย อย่างไรก็ตามหน่วยกู้ภัยจะยังคงตรวจตราพื้นผิวน้ำ และใช้อุปกรณ์พิเศษตรวจหาศพตามก้นทะเลในรัศมี 18 กิโลเมตรต่อไป ส่วนสาเหตุของเหตุการณ์บริษัทเจ้าของเรือระบุว่า สาเหตุเกิดจากความประมาทของกัปตันเรือจนเป็นเหตุให้เรือชนเข้ากับหินโสโครก
# สิงห์ เชียงราย สเตเดียม
สิงห์ เชียงราย สเตเดียม หรือชื่อเดิม ยูไนเต็ด สเตเดียม, สิงห์ สเตเดียม และลีโอ เชียงราย สเตเดียม เป็นสนามเหย้าของสิงห์ เชียงราย ยูไนเต็ดWelcome To CRUTDและสิงห์ เชียงราย ซิตี้ ตั้งอยู่หน้าสนามบินนานาชาติแม่ฟ้าหลวง จังหวัดเชียงราย 

ลักษณะของสนามเป็นสนามฟุตบอลที่ไม่มีลู่วิ่งกั้นระหว่างสนามกับอัฒจันทร์ สนามวางตัวในแนวตะวันออก-ตะวันตก ภายใต้พื้นสนามมีการระบายน้ำโดยใช้ระบบระบายน้ำแบบก้างปลา พื้นสนามเป็นหญ้าพันธุ์เบอร์มิวดาปลูกโดยใช้วิธีการหว่าน อัฒจันทร์มี 4 ด้าน ประกอบด้วย
 อัฒจันทร์ทิศใต้ (มีหลังคาและติดถนน)
 อัฒจันทร์ทิศตะวันตก (หลังประตู) ซึ่งจะมีการจัดสรรพื้นที่ในการเชียร์ให้กับแฟนบอลฝั่งทีมเยือน
 อัฒจันทร์ทิศตะวันออก (หลังประตู)
 อัฒจันทร์ทิศเหนือ (มีหลังคา) ซึ่งเป็นอัฒจันทร์หลัก และมีความจุเยอะที่สุด 

เมื่อปลายปี พ.ศ. 2559 ได้มีการดำเนินการก่อสร้างเพิ่มเติม เช่น ตกแต่งห้องต่าง ๆ ภายใต้อัฒจันทร์ ตกแต่งหลังคาและเติมเก้าอี้ ห้องแถลงข่าว ห้องสุขา เพื่อเป็นการเตรียมความพร้อมยกระดับทีมให้ได้ตามมาตรฐาน คลับ ไลเซนซิ่ง และได้เปิดตัวชื่อสนามใหม่เป็น สนามสิงห์ สเตเดียม เมื่อวันที่ 4 กุมภาพันธ์ 2560 ตามผู้สนับสนุนหลักคือ บริษัท สิงห์ คอร์เปอเรชั่น จำกัด  

ต่อมาในปี พ.ศ. 2564 บริษัท ไทยลีก จำกัด ได้ทำการอนุมัติในการเปลื่ยนชื่อสนามจาก สิงห์ สเตเดียม เป็น ลีโอ เชียงราย สเตเดียม ตามชื่อผู้สนับสนุนหลักคือ เบียร์ลีโอไฟเขียว ‘ลีโอ เชียงราย’ลุยบอลไทยลีก1

และในปี พ.ศ. 2566 บริษัท ไทยลีก จำกัด ได้ทำการอนุมัติในการเปลื่ยนชื่อสนามจาก ลีโอ เชียงราย สเตเดียม เป็น สิงห์ เชียงราย สเตเดียม ตามชื่อผู้สนับสนุนหลักคือ สิงห์
# โยชิโกะ ยามางูจิ
โยชิโกะ โอตากะ (12 กุมภาพันธ์ ค.ศ. 1920 – 7 กันยายน ค.ศ. 2014) หรือชื่อจริงแต่แรกเกิดว่า โยชิโกะ ยามางูจิ  เป็นนักร้องและนักแสดงหญิงชาวญี่ปุ่น เกิดในประเทศจีน เคยมีชื่อเสียงอยู่ในเซี่ยงไฮ้ในช่วงทศวรรษ 1940 ในชื่อ หลี่ เซียงหลาน  จนได้รับการยกย่องเป็นหนึ่งใน "เจ็ดดาวจรัสแสงเซี่ยงไฮ้"[http://www.oknation.net/blog/chailasalle/2010/07/29/entry-4 ตำนานเพลงจีนตอน...เจ็ดดาวจรัสแสงเซี่ยงไฮ้
] (Seven great singing stars)Baidu . Bai Guang. Retrieved on 2007-04-28. ต่อมาได้มีผลงานในญี่ปุ่น ฮ่องกงและสหรัฐอเมริกา

 ประวัติ 
เธอเกิดในครอบครัวชาวญี่ปุ่นในแมนจูกัว มีชื่อจริงว่า โยชิโกะ ยามางูจิ บิดาเป็นวิศวกรบริษัทรถไฟที่โยกย้ายมาจากจังหวัดซางะ ชื่อ ฟูมิโอะ ยามางูจิ  ส่วนมารดาชื่อ ไอ อิชิบาชิ  โยชิโกะได้เปลี่ยนมาใช้ชื่อจีนสองครั้ง ครั้งแรกเธอเปลี่ยนมาใช้ชื่อ หลี่ เซียงหลาน อันมีความหมายว่า "นางกล้วยไม้หอม" จากการเป็นบุตรบุญธรรมของ พลเอก หลี่ จี้ชุน  และอีกครั้งในชื่อ พาน ซูหัว  จากการเป็นบุตรบุญธรรมของนักการเมืองชื่อ พาน อี้กุ้ย  ซึ่งพ่อบุญธรรมทั้งสองเป็นเพื่อนสนิทของบิดา

เธอได้รับการฝึกฝนการร้องเพลงมาตั้งแต่เด็กจากนักร้องโอเปราชาวอิตาลี และศึกษาการร้องเพลงเพิ่มเติมที่ปักกิ่ง เริ่มมีผลงานแสดงและร้องเพลงตั้งแต่อายุ 18 ปี ในภาพยนตร์โฆษณาชวนเชื่อของญี่ปุ่น ผลิตโดยบริษัท Manchuria Film Production โดยใช้ชื่อจีน "หลี่ เซียงหลาน" เธอได้รับความนิยมในฐานะทูตสันติภาพญี่ปุ่น-แมนจูเรีย (Japan-Manchuria Goodwill Ambassadress, 日満親善大使) โดยปกปิดฐานะแท้จริงว่าเป็นชาวญี่ปุ่น จนกระทั่งหลังสงครามโลกครั้งที่สอง เธอถูกทางการจีนจับด้วยข้อหาสมคบกับญี่ปุ่นทรยศต่อชาติจีน A Star By Any Other Name: The (After) Lives of Li Xianglan by Shelley Stephenson. Published in Quarterly Review of Film and Video, Volume 19, Issue 1 January 2002. ซึ่งมีโทษถึงประหารชีวิต แต่หลุดพ้นข้อกล่าวไปได้ด้วยข้อเท็จจริงที่ว่าเธอไม่ได้เป็นชาวจีน

เธอเดินทางออกจากจีนไปอาศัยในญี่ปุ่นตั้งแต่ปี ค.ศ. 1946 และเริ่มมีผลงานแสดงในชื่อ โยชิโกะ ยามางูจิ (Yoshiko Yamaguchi) กำกับโดยอากิระ คูโรซาวะ The China Lover Japan Today, James Hadfield, July 29, 2009  ต่อมาจึงย้ายไปอยู่สหรัฐอเมริกา มีผลงานแสดงละครบรอดเวย์และภาพยนตร์ฮอลลีวูด  เชอร์ลีย์ ยามางูจิ (Shirley Yamaguchi) ในช่วงนี้เธอได้รับฉายาว่า "จูดี การ์แลนด์แห่งญี่ปุ่น" เธอแต่งงานกับสถาปนิกและศิลปินช่างปั้นชาวอเมริกันเชื้อสายญี่ปุ่นมีชื่อ ชื่อ อิซามุ โนงูจิ เมื่อปี 1951 ก่อนจะหย่าขาดกันในปี 1956 จากนั้นได้กลับมามีผลงานแสดงภาพยนตร์จีนที่ผลิตในฮ่องกง โดยใช้ในชื่อการแสดง หลี่ เซียงหลาน อีกครั้ง ระหว่างปี 1955 ถึง 1958

เธอแต่งงานใหม่กับ ฮิโรชิ โอตากะ นักการทูตชาวญี่ปุ่น ในปี ค.ศ. 1958 จึงได้ออกจากวงการไป ทั้งคู่ใช้ชีวิตอยู่ด้วยกันจนกระทั่งเขาเสียชีวิตในปี ค.ศ. 2001 ในระหว่างนี้ เธอทำงานเป็นพิธีกรรายการโทรทัศน์ และได้รับเลือกตั้งเป็นสมาชิกสภาสูงของญี่ปุ่น โดยอยู่ในตำแหน่งถึง 3 สมัย ตั้งแต่ปี ค.ศ. 1974 ถึง 1991 เป็นเวลา 18 ปี สังกัดพรรคแอลดีพี 

ผลงานเพลงที่มีชื่อเสียงของเธอ ได้แก่เพลง เย่ไหลเซียง (Fragrance of the Night) 

โยชิโกะ โอตากะ เสียชีวิตเมื่อวันที่ 7 กันยายน ค.ศ. 2014 ณ บ้านพักของเธอในกรุงโตเกียว ประเทศญี่ปุ่น สิริอายุ 94 ปี แต่มิได้ระบุสาเหตุแห่งการตาย บางแหล่งข้อมูลก็ว่าเธอเสียชีวิตด้วยอาการหัวใจล้มเหลว
# เจ้าชายพกซ็อง
เจ้าชายพกซอง (,ค.ศ. 1509-1533) พระราชโอรสองค์ใหญ่ของ พระเจ้าชุงจง ที่ประสูติแต่ พระสนมคย็องบิน สิ้นพระชนม์เพราะถูกปรักปรำ

 พระราชประวัติ 
เจ้าชายพกซอง ประสูติเมื่อ เดือน 11 ปี ค.ศ. 1509 เนื่องจากพระมารดาขององค์ชายคือ พระสนมคย็องบิน ทรงมีความทะเยอทะยานหมายมั่นที่จะเป็นพระมเหสีและให้พระโอรสได้เป็นรัชทายาททำให้มีขุนนางและเชื้อพระวงศ์บางส่วนไม่พอใจ

ในปี ค.ศ. 1524 พระนางมุนจ็องโปรดเกล้าให้เจ้าชายพกซองอภิเษกกับหญิงสาวจากตระกูลยุนซึ่งพระนางได้เลือกเอาไว้แล้วทำให้พระสนมมคย็องบินไม่พอพระทัย

ต่อมาในปี ค.ศ. 1527 คิม อันโล ขุนนางผู้ใหญ่ที่ถูกเนรเทศเพราะคดีนำที่ดินของหลวงไปเป็นของตนเองได้ให้คนนำซากหนูตายไปผูกที่ต้นไม้หลังตำหนัก ทงกุง (ตำหนักตะวันออก) ของรัชทายาทพร้อมกับใส่ความว่าผู้บงการในคดีนี้คือพระสนมคย็องบินและเจ้าชายพกซ็องรวมถึงพระสุนิสา (ลูกสะใภ้) ของพระสนมด้วยทำให้ทั้งสามถูกเนรเทศไปอยู่บ้านเดิมของ พัก วอนจง ที่ ซังจู จากเหตุการณ์นี้ทำให้คิมอันโลได้กลับเข้าราชสำนักอีกครั้ง

ในปี ค.ศ. 1533 คิมอันโลและ ยุนอิม สองแกนนำ ฝ่ายยุนใหญ่ เกรงว่าพระสนมและเจ้าชายจะกลับมาจึงได้สร้างสถานการณ์หน้ากากผีข่มขวัญและได้กราบทูลให้สำเร็จโทษทั้งสองด้วยการประทานยาพิษ
พระราชวงศ์
พระบิดา: พระเจ้าชุงจง
พระมารดา: พระสนมคย็องบิน
พระชายา: พระชายายุน แห่งพาพยอง

 พงศาวลี
# จำปีสิรินธร
จำปีสิรินธร (Noot & Chalermglin) เป็นพรรณไม้ชนิดหนึ่งในสกุล Magnolia วงศ์ Magnoliaceae ได้รับการอธิบายโดย Hans Peter Nooteboom และปิยะ เฉลิมกลิ่น ลักษณะลำต้นสูงประมาณ 20 - 30 ม. ใบใหญ่กว่าจำปีทั่วไป มีกลิ่นฉุนเฉพาะตัว  ดอกสีขาวนวล มีกลีบดอก 12-15 กลีบ เมื่อดอกโรยแล้วจะมีเมล็ดเป็นช่ออยู่รวมเป็นกลุ่ม ออกดอกบาน ระหว่างเดือนมิถุนายน ถึง กรกฎาคม ผลแก่ระหว่างเดือนตุลาคม ถึงเดือนพฤศจิกายน

พรรณไม้จำปีชนิดนี้เป็นพืชถิ่นเดียวในป่าพรุแถวตำบลซับจำปา อำเภอท่าหลวง จังหวัดลพบุรี บริเวณภาคกลางของประเทศไทย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีพระราชทานนามว่า "จำปีสิรินธร" และเป็นต้นไม้ประจำโรงเรียนนายร้อยพระจุลจอมเกล้าChulachomklao Royal Military Academy ต้นไม้ประจำโรงเรียนนายร้อยพระจุลจอมเกล้า
# โป๊กเกอร์คิง หักเหลี่ยมโคตรเซียน
โป๊กเกอร์คิง หักเหลี่ยมโคตรเซียน  เป็นภาพยนตร์ตลกฮ่องกง ค.ศ. 2009 กำกับโดย เฉิน ชิงเจีย และ ฉิน เสี่ยวเจิน

 เนื้อเรื่องย่อ 
ภายหลังจากที่เจี๋ยเส้า ถูกจั๋วอีขับไล่ออกมาจากการรับช่วงมรดกของผู้เป็นพ่อแล้ว เขาก็ได้พบกับเสี้ยวหยง ซึ่งเป็นผู้หญิงนำโชคให้แก่เขา เจี๋ยเส้าจึงคิดจะทวงทุกสิ่งกลับคืนมา เขาจึงไปพบกับคุณหนูค่วงซึ่งเป็นคู่แข่งของจั๋วอี เพื่อขอให้เธอได้ช่วยเขาได้เข้าร่วมแข่งขันในรายการโป๊กเกอร์ทัวร์นาเมนท์ชิงแชมป์เอเชีย ซึ่งในที่สุด ทั้งเจี๋ยเส้า และจั๋วอี ก็ได้มาพบกันในรอบสุดท้าย

 นักแสดงนำ 
 หลิว ชิงหวิน รับบทเป็น จั๋วอี
 กู่ เทียนเล่อ รับบทเป็น เจี๋ยเส้า
 เติ้ง ลี่ซิน รับบทเป็น เสี้ยวหยง
 อิง ไฉ่เอ๋อ รับบทเป็น ซีซั่น
 หลอ ไห่ซาน รับบทเป็น เฉิน เล่อเล่อ

 ผู้เล่นระดับอาชีพ 
ภาพยนตร์ชุดนี้มีผู้เล่นโป๊กเกอร์ระดับอาชีพที่มีชื่อเสียงตัวจริง ประกอบด้วย เดวิด รีม, นัม เลอ, ลิซ โล, เจมส์ ซัดเวิร์ธ, คริสเตอร์ แอนเดอร์สัน, วินเฟรด ยู และ เฉิน จินไห่ ที่ปรากฏตัวในภาพยนตร์撲克王- 王朝網絡 

 การเปิดตัว 
โป๊กเกอร์คิง หักเหลี่ยมโคตรเซียน ได้รับการปิดตัวในฮ่องกง ณ วันที่ 22 ตุลาคม ค.ศ. 2009 และได้รับการเปิดตัวในรูปแบบดีวีดี และวีซีดี ในวันที่ 18 ธันวาคม ค.ศ. 2009  และในรูปแบบบลูเรย์ดิสค์ ในวันที่ 5 มกราคม ค.ศ. 2010  การเปิดตัวรวมถึงฉบับบลูเรย์ดิสค์กับโบนัสดีวีดีที่มีการสร้าง และการสัมภาษณ์กับแชมป์โป๊กเกอร์ วินเฟรด ยู และ เฉิน จินไห่ และดีวีดีฉบับพิเศษที่มีแผ่นเลนติกูล่าร์ (แผ่นพลาสติกใส ที่หักเหแสง) แทนกล่องดีวีดีปกติ, สำรับไพ่ และสมุดบันทึก
# สราวุธ ทองสวัสดิ์
จ่าสิบเอก สราวุธ ทองสวัสดิ์ เป็นนักฟุตบอลชาวไทย เกิดเมื่อวันที่ 17 กันยายน พ.ศ. 2520 ที่จังหวัดราชบุรี เคยเล่นให้แก่อาร์มี่ ยูไนเต็ด
# ธาตรี สีหา
สิบเอก ธาตรี สีหา (เกิด 7 มกราคม พ.ศ. 2526) เป็นนักฟุตบอลชาวไทย  ในตำแหน่งกองหน้า
# ดาวุฒิ ดินเขต
สิบเอก ดาวุฒิ ดินเขต เป็นนักฟุตบอลชาวไทย เกิดเมื่อวันที่ 22 พฤศจิกายน พ.ศ. 2526 ที่จังหวัดราชบุรี
# จักรพงษ์ สมบูรณ์
สิบโท จักรพงษ์ สมบูรณ์   เป็นนักฟุตบอลชาวไทย เกิดเมื่อวันที่ 22 ธันวาคม พ.ศ. 2524 ที่จังหวัดราชบุรี เขาเคยเป็นนักเตะให้กับ สโมสรฟุตบอลหนองบัว พิชญ, สโมสรฟุตบอลอาร์มี่ ยูไนเต็ด, สโมสรฟุตบอลศรีสะเกษ และปลวกแดง ยูไนเต็ดเทปย้อนหลังเรื่องราวจักรพงษ์ สมบูรณ์ แบ็กวัยเก๋า ปลวกแดงยูไนเต็ด
# เอะ
เอะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า え มีที่มาจากตัวเขียนหวัดของมันโยงะนะ 衣 และคะตะกะนะเขียนว่า エ มีที่มาจากส่วนขวาของมันโยงะนะ 江 ออกเสียงว่า  แต่ในการพูดจริงอาจแปรเป็น  (คล้ายสระ แอ) เมื่อเอะขึ้นต้นคำหรืออยู่หลังเสียง  หรือ  จะเกิดการแปรเสียงเป็น  ดังจะเห็นได้จาก 円 (えん, เย็ง) คือสกุลเงินของประเทศญี่ปุ่น

え เป็นอักษรลำดับที่ 4 อยู่ระหว่าง う (อุ) กับ お (โอะ) ในการจัดลำดับอักษรปัจจุบัน ส่วนการจัดลำดับแบบอิโระฮะ え เป็นอักษรลำดับที่ 34 อยู่ระหว่าง こ (โคะ) กับ て (เทะ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา e  え  エ  เอะ eiē  えい, えぃええ, えぇえー, え～  エイ, エィエエ, エェエー, エ～  เอ

 อักษรแบบอื่น 
thumb|ฮิระงะนะ 𛀁 (เยะ)
อักษรแบบอื่นของเอะคือคะนะขนาดเล็ก ぇ, ェ ใช้สำหรับแสดงเสียงภาษาต่างประเทศของญี่ปุ่นเช่น イェ (เยะ), ヴェ (เวะ หรือ ve) หรือใช้สำหรับลากเสียงสระเอะให้ยาวขึ้นเป็น เอ

อักษรโอะกินะวะบางแบบใช้ ぇ ควบคู่กับ く (คุ) กลายเป็นทวิอักษร くぇ (เควะ)

อักษรโบราณของเอะมีอีกสองรูปได้แก่
 คะตะกะนะ 𛀀 (U+1B000) มีที่มาจากส่วนบนของมันโยงะนะ 衣 เป็นคะตะกะนะดั้งเดิมของ え ใช้แทนเสียง เอะ ตัวอย่างรูปร่างของ 𛀀 และ 𛀁
 ฮิระงะนะ 𛀁 (U+1B001) มีที่มาจากตัวเขียนหวัดของมันโยงะนะ 江 เป็นฮิระงะนะดั้งเดิมของ エ ใช้แทนเสียง เยะ  เช่นคำว่า 江戸 (เอะโดะ) เดิมอ่านว่า 𛀁ど (เยะโดะ) ตัวอย่างคำศัพท์ที่ใช้ เยะ
ซึ่งในเวลาต่อมา エ กลายมาเป็นคะตะกะนะของ え ซึ่งใช้แทนเสียงเอะและเยะได้ทั้งคู่ 片仮名, 大辞林

นอกจากนี้ ยุคเมจิตอนต้นมีการเสนอให้ใช้คะตะกะนะ 20px ซึ่งมาจากการผสม イ กับ エ เพื่อใช้แทนเสียง เยะ หรือ ye แต่การเสนอก็ตกไป 「いろは と アイウエオ」 

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย ぇ  U+3047  1-4-7  ฮิระงะนะ เอะ ตัวเล็ก え  U+3048  1-4-8  ฮิระงะนะ เอะ ェ  U+30A7  1-5-7  คะตะกะนะ เอะ ตัวเล็ก エ  U+30A8  1-5-8  คะตะกะนะ เอะ ㋓  U+32D3  1-12-62  คะตะกะนะ เอะ ในวงกลม ｪ  U+FF6A  ไม่มี  คะตะกะนะ เอะ ตัวเล็ก ครึ่งความกว้าง ｴ  U+FF74  ไม่มี  คะตะกะนะ เอะ ครึ่งความกว้าง 𛀀  U+1B000  ไม่มี  คะตะกะนะ เอะ โบราณ 𛀁  U+1B001  ไม่มี  ฮิระงะนะ เยะ โบราณ

 ลำดับขีด 
 thumb|upright|alt=ลำดับขีดในการเขียน え|ลำดับขีดในการเขียน え thumb|upright|alt=ลำดับขีดในการเขียน エ|ลำดับขีดในการเขียน エ

ฮิระงะนะ え มีลำดับขีด 2 ขีดดังนี้
 ขีดเฉียงด้านบนไปทางขวาเล็กน้อย อาจมีตวัดมาทางซ้ายหรือไม่ก็ได้
 ขีดเส้นนอนในตำแหน่งที่ต่ำกว่า ขีดไปจนสุดแล้วหักเฉียงลงทางซ้าย จากนั้นเขียนลูกคลื่นไปทางขวาคล้ายทิลเดอ (~)

คะตะกะนะ エ มีลำดับขีด 3 ขีดดังนี้
 ขีดเส้นนอนด้านบนจากซ้ายไปขวา
 ขีดเส้นตั้งโดยลากจากกึ่งกลางของเส้นแรกลงมา
 ขีดเส้นนอนด้านล่างจากซ้ายไปขวา โดยให้เชื่อมกับปลายเส้นที่สอง ด้วยขนาดยาวกว่าเส้นแรกเล็กน้อย

 คันจิ 
ตัวอย่างคันจิที่อ่านว่าเอะ และขึ้นต้นด้วยเอะ มีดังนี้
# วลาร์ดิงเงิน
วลาร์ดิงเงิน  เป็นเมืองในจังหวัดเซาท์ฮอลแลนด์ ประเทศเนเธอร์แลนด์ ตั้งอยู่ทางตะวันตกเฉียงใต้ของประเทศ บนฝั่งเหนือของแม่น้ำนิวเวมาส เมืองมีพื้นที่ 26.71 กม² โดย 23.81 กม² เป็นผืนดิน มีประชากรอยู่ 71,938 คน (เดือนพฤษภาคม ค.ศ. 2006) เป็นเมืองท่าที่สำคัญ ผลิตสินค้าโลหะ เคมีภัณฑ์ ผลิตภัณฑ์นม และการประมงเป็นการค้าราชบัณฑิตยสถาน, พจนานุกรมชื่อภูมิศาสตร์สากล เล่ม 2 (อักษร M-Z), พิมพ์ครั้งที่ 1, ราชบัณฑิตยสถาน, 2550, หน้า 701.
# ซูฮูมี
ซูฮูมี  มีชื่อในภาษาจอร์เจียว่า ซอฆูมี (,) หรือภาษาอับคาเซียว่า อักวา (, Aqwa) เป็นนครที่ริมอ่าวกว้างในชายฝั่งตะวันออกของทะเลดำ โดยเป็นทั้งเมืองหลวงและเมืองใหญ่สุดของสาธารณรัฐอับคาเซีย รัฐที่ได้รับการรับรองอย่างไม่สมบูรณ์ ซึ่งส่วนมากถือเป็นส่วนหนึ่งของประเทศจอร์เจีย

 ภูมิอากาศ 

หมายเหตุ
# จาง ไอหลิง
จาง ไอหลิง   หรือ ไอลีน จาง (Eileen Chang) เป็นนักเขียนนวนิยาย และบทภาพยนตร์ชาวจีน  

ผลงานของเธอมักเป็นเรื่องราวเกี่ยวกับความสัมพันธ์ระหว่างชาย-หญิง โดยมีฉากหลังเป็นเมืองเซี่ยงไฮ้ หรือฮ่องกงภายใต้การปกครองของญี่ปุ่นในช่วงทศวรรษ 1940 ที่มีชื่อเสียงและนำมาดัดแปลงเป็นภาพยนตร์ เช่นเรื่อง Love in a Fallen City (倾城之恋, รักในฝัน) ในปี 1984 นำแสดงโดย โจว เหวินฟะ,  Red Rose White Rose (红玫瑰与白玫瑰) ในปี 1994 นำแสดงโดย โจน เช็ง และ  Lust, Caution  (色，戒, เล่ห์, ราคะ) ในปี 2007 นำแสดงโดย เหลียง เฉาเหว่ย และทัง เหวย

จาง ไอหลิง มีชื่อจริงว่า จาง หยิง  (Zhang Ying, 張瑛) เกิดที่เซี่ยงไฮ้ในครอบครัวที่แตกแยก เนื่องจากบิดามีภรรยาหลายคนและติดฝิ่น ครอบครัวของเธอมีฐานะดีเนื่องจากบรรพบุรุษฝ่ายพ่อเป็นขุนนาง และบรรพบุรุษฝ่ายแม่เป็นแม่ทัพในยุคราชวงศ์ชิง  จางได้รับการศึกษาเป็นอย่างดีตั้งแต่เด็กจนได้รับทุนไปศึกษาต่อที่มหาวิทยาลัยลอนดอน แต่ต้องยกเลิกเนื่องจากเกิดสงครามจีน-ญี่ปุ่นครั้งที่สอง เธอจึงเข้าเรียนวรรณคดีศึกษาที่มหาวิทยาลัยฮ่องกงแทน แต่ต้องยุติการเรียนลงกลางคันเนื่องจากญี่ปุ่นเข้ายึดครองฮ่องกง

ผลงานเขียนชิ้นแรกของเธอ เป็นบทภาพยนตร์เรื่อง ปู้เหลียวฉิง (不了情, Bu Liao Qing, รักนิรันดร์) นำมาสร้างเป็นภาพยนตร์โดยชอว์บราเดอส์ในปี 1947  ในช่วงต้นทศวรรษ 1950 เธอทำงานเป็นนักแปลให้กับสำนักข่าวสารอเมริกัน (USIS) และเริ่มเขียนนวนิยายภาษาอังกฤษเรื่องแรก ชื่อ The Rice Sprout Song ตีพิมพ์ในปี 1955 Chang, Eileen. The Rice Sprout Song. New York: Charles Scribner's Sons, 1955 

ในปี 1955 เธอย้ายไปอยู่สหรัฐอเมริกาและอาศัยอยู่ที่นั่นเป็นเวลา 40 ปีจนกระทั่งเสียชีวิต เธอได้เขียนหนังสือกึ่งอัตชีวประวัติเป็นภาษาอังกฤษขึ้นมาสองเล่ม คือ  The Fall of the Pagoda  และ The Book of Changes ในปี 1963 แต่เพิ่งได้รับการตีพิมพ์เมื่อปี 2010 หลังจากเธอเสียชีวิตไปแล้วกว่าสิบปี "Fall of the Pagoda records Eileen Chang’s childhood" . Beijing Today. April 30, 2010. Retrieved December 19, 2010."Sept 3: Book Launch – Eileen Chang’s The Book of Change". August 27, 2010. Retrieved December 19, 2010."Eileen Chang's first English autobiographical novel published". People's Daily. Retrieved December 19, 2010.
# สโมสรฟุตบอลสมุทรปราการ ยูไนเต็ด
สโมสรฟุตบอลสมุทรปราการ ยูไนเต็ด เป็นสโมสรฟุตบอลในประเทศไทย ก่อตั้งขึ้นเมื่อปี พ.ศ. 2553 ตั้งอยู่ที่ตำบลบางปูใหม่ อำเภอเมืองสมุทรปราการ จังหวัดสมุทรปราการ ปัจจุบันลงแข่งขันในระดับไทยแลนด์ อเมเจอร์ลีก 

โดยสโมสรเข้ามาสู่การแข่งขันในฟุตบอลลีกอาชีพ จากการรับช่วงสิทธิในการลงแข่งขันต่อจากสโมสรไทยซัมมิท สมุทรปราการที่ยุบทีมไปและได้คืนสิทธิให้กับสมาคมกีฬาจังหวัดสมุทรปราการ ก่อนที่ในเวลาต่อมาสมาคมกีฬาจังหวัดสมุทรปราการจะมอบสิทธิในการลงแข่งขันในลีกภูมิภาค ดิวิชัน 2 ต่อให้กับสโมสรฟุตบอลสมุทรปราการ ยูไนเต็ด

ฤดูกาล 2558 สโมสรฟุตบอลสมุทรปราการ ยูไนเต็ด ประกาศขอพักทีมเป็นเวลา 1 ฤดูกาล ก่อนจะกลับมาส่งทีมลงแข่งขันอีกครั้งใน ฤดูกาล 2559

ประวัติ
สโมสรฟุตบอลสมุทรปราการ ยูไนเต็ด ก่อตั้งขึ้นในปี พ.ศ. 2554 โดยนายสายันห์ แสงวงค์ และได้รับสิทธิในการลงแข่งขันในลีกภูมิภาค ดิวิชัน 2 ต่อจากสโมสรฟุตบอลไทยซัมมิทที่ยุบสโมสรไปก่อนหน้านี้ 

ฤดูกาล 2554 สมุทรปราการ ยูไนเต็ด ลงแข่งขันในลีกภูมิภาค ดิวิชัน 2 เป็นครั้งแรก ในโซนกรุงเทพฯและปริมณฑล โดยมี วันชัย แหยมสลำ เป็นผู้ฝึกสอนคนแรก และใช้ผู้เล่นผสมผสานกันระหว่างผู้เล่นของสโมสรไทยซัมมิท สมุทรปราการที่ยุบทีมไป รวมกับผู้เล่นที่ไม่อยู่ในแผนการทำทีมของสโมสรสมุทรปราการ เอฟซี 

โดยสโมสรลงแข่งขันอย่างเป็นทางการเป็นนัดแรกเมื่อวันที่ 26 กุมภาพันธ์ พ.ศ. 2554 ในการแข่งขันลีกภูมิภาค ดิวิชัน 2 นัดที่บุกไปชนะสโมสรฟุตบอลราชวิถี 0–1 ที่สนามกีฬาการเคหะแห่งชาติ คลองจั่น และจัดว่ามีผลงานโดยรวมที่ดีในฤดูกาลแรกที่เข้าร่วมการแข่งขัน โดยสโมสรมีลุ้นทำอันดับเพื่อไปเล่นในรอบแชมป์เปียนส์ลีก แต่กลับพบกับความผิดหวังเมื่อจบฤดูกาลด้วยอันดับที่ 3 ในโซนกรุงเทพฯและปริมณฑล ต้องพลาดโอกาสไปอย่างน่าเสียดาย 

นอกจากนี้สโมสรยังได้ลงเล่นในฟุตบอลถ้วยไทยเอฟเอคัพและไทยลีกคัพเป็นปีแรก โดยในการแข่งขันเอฟเอคัพ สโมสรสามารถเอาชนะสระแก้ว ซิตี้ และศุลกากร ได้ในรอบแรกและรอบที่สอง จนมาถึงรอบที่สามที่พบกับเมืองทอง ยูไนเต็ด สโมสรพบกับความพ่ายแพ้ไปอย่างขาดลอยถึง 9–0 และตกรอบไปในที่สุด ส่วนในการแข่งขันโตโยต้า ลีกคัพ 2554 สโมสรตกรอบคัดเลือก รอบแรก โดยแพ้ให้กับสโมสรมหาวิทยาลัยเกษมบัณฑิต

 ผู้เล่นชุดปัจจุบัน 

 ทำเนียบผู้ฝึกสอน 

ชื่อสัญชาติตั้งแต่ถึงวันชัย แหยมสลำไทย มกราคม 2554มีนาคม 2556นาวิน คงทรัพย์ (ชั่วคราว)ไทย มีนาคม 2556พฤษภาคม 2556ธนบูรณ์ คณะโตไทย มิถุนายน 2556พฤศจิกายน 2557ไพโรจน์ สง่าพลไทย มกราคม 2559ธันวาคม 2559รชานนท์ สารสินไทย ธันวาคม 2559พฤษภาคม 2560นาวิน คงทรัพย์ไทย พฤษภาคม 2560ปัจจุบัน

 ผลงานของสโมสร 
 เอไอเอสลีก ดิวิชั่น 2 ฤดูกาล 2559 : อันดับที่ 5 โซนกรุงเทพตะวันออก
 ไทยลีก 4 ฤดูกาล 2560 : อันดับที่ 11 โซนกรุงเทพและปริมณฑล (พักทีม)
 ไทยแลนด์ อเมเจอร์ลีก ฤดูกาล 2562 : โซนปริมณฑล รอบคัดเลือก กลุ่มบี 1 อันดับ 2 (ไม่ผ่านเข้าสู่รอบมินิลีก)
 ไทยแลนด์ อเมเจอร์ลีก ฤดูกาล 2565 : โซนกรุงเทพมหานคร อันดับ 3 มินิลีก กลุ่มซี

 แหล่งข้อมูลอื่น
# พิตต์สเบิร์ก
พิตต์สเบิร์ก  เป็นเมืองใหญ่อันดับ 2 ของรัฐเพนซิลเวเนีย สหรัฐ และเป็นที่ตั้งเทศมณฑลของแอลลิเกนีเคาน์ตี ตั้งอยู่ทางตะวันตกเฉียงใต้ของรัฐ ตรงจุดบรรจบของแม่น้ำแอลลิเกนีและแม่น้ำโมนังกาฮีลาซึ่งเป็นจุดเริ่มต้นของแม่น้ำโอไฮโอ เป็นเมืองที่มีเขตเมืองใหญ่เป็นอันดับ 22 ของสหรัฐ มีประชากร 302,971 คน (สำรวจเมื่อ ค.ศ. 2020)

เป็นเมืองที่มีประวัติศาสตร์สำคัญในเรื่องการผลิตเหล็กกล้า ปัจจุบันมีเศรษฐกิจที่สำคัญได้แก่ ด้านสุขภาพ การศึกษา เทคโนโลยี หุ่นยนต์ และการให้บริการการเงิน เมืองได้มีการปรับปรุงเมือง ในสถานที่ที่เคยเป็นย่านอุตสาหกรรมที่ทิ้งร้าง เปลี่ยนมาเป็นสำนักงานและย่านช็อปปิ้ง เช่นบริเวณเซาท์ไซด์เวิกส์ และเบเกอรีสแควร์

ประเทศฝรั่งเศสสร้างป้อมดูเคนขึ้นที่บริเวณเมืองนี้ใน ค.ศ. 1754 ต่อมาประเทศอังกฤษได้ยึดป้อมใน ค.ศ. 1758 และเปลี่ยนชื่อมาเป็นพิตต์ จนเริ่มมีการตั้งถิ่นฐานในปี ค.ศ. 1760 และตั้งเป็นเมืองใน ค.ศ. 1816
# วีลานอวาดึไกยา
วีลานอวาดึไกยา  เป็นเมืองในเทศบาลวีลานอวาดึไกยา ประเทศโปรตุเกส ตั้งอยู่ในเขตโปร์ตู ทางใต้ของเมืองโปร์ตู ริมฝั่งแม่น้ำโดรู (Douro River) เมืองมีประชากร 178,255 คนUma População que se urbaniza, Uma avaliação recente - Cidades, 2004  Nuno Pires Soares, Instituto Geográfico Português (Geographic Institute of Portugal) และเขตเทศบาลที่มี 24 เขตมีประชากรรวม  288,749 คน ผลิตเหล้าพอร์ตที่มีชื่อเสียงระดับโลก
# โอะ
โอะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า お มีที่มาจากตัวเขียนหวัดของมันโยงะนะ 於 และคะตะกะนะเขียนว่า オ มีที่มาจากส่วนซ้ายของมันโยงะนะ 於 ออกเสียงว่า  แต่ในการพูดจริงอาจแปรเป็น  (คล้ายสระ ออ)

お เป็นอักษรลำดับที่ 5 อยู่ระหว่าง え (เอะ) กับ か (คะ) ในการจัดลำดับอักษรปัจจุบัน ส่วนการจัดลำดับแบบอิโระฮะ お เป็นอักษรลำดับที่ 27 อยู่ระหว่าง の (โนะ) กับ く (คุ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา o  お  オ  โอะ ouō  おう, おぅおお, おぉおー, お～  オウ, オゥオオ, オォオー, オ～  โอ

 อักษรแบบอื่น 
อักษรแบบอื่นของโอะคือคะนะขนาดเล็ก ぉ, ォ ใช้สำหรับแสดงเสียงภาษาต่างประเทศของญี่ปุ่นเช่น フォ (โฟะ) หรือใช้สำหรับลากเสียงสระโอะให้ยาวขึ้นเป็น โอ

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย ぉ  U+3049  1-4-9  ฮิระงะนะ โอะ ตัวเล็ก お  U+304A  1-4-10  ฮิระงะนะ โอะ ォ  U+30A9  1-5-9  คะตะกะนะ โอะ ตัวเล็ก オ  U+30AA  1-5-10  คะตะกะนะ โอะ ㋔  U+32D4  1-12-63  คะตะกะนะ โอะ ในวงกลม ｫ  U+FF6B  ไม่มี  คะตะกะนะ โอะ ตัวเล็ก ครึ่งความกว้าง ｵ  U+FF75  ไม่มี  คะตะกะนะ โอะ ครึ่งความกว้าง

 ลำดับขีด 
 thumb|upright|alt=ลำดับขีดในการเขียน お|ลำดับขีดในการเขียน お thumb|upright|alt=ลำดับขีดในการเขียน オ|ลำดับขีดในการเขียน オ

ฮิระงะนะ お มีลำดับขีด 3 ขีดดังนี้
 ขีดเส้นนอนจากซ้ายไปขวาในตำแหน่งกึ่งบน
 ขีดเส้นตั้งตัดกึ่งกลางของเส้นบน แล้วม้วนไปทางขวาตัดกับเส้นเดิม ยกขึ้นเล็กน้อยแล้วโค้งลงล่าง
 ขีดเฉียงเล็ก ๆ ด้านบนถัดจากเส้นแรกไปทางขวาเล็กน้อย

คะตะกะนะ オ มีลำดับขีด 3 ขีดดังนี้
 ขีดเส้นนอนจากซ้ายไปขวาในตำแหน่งกึ่งบน
 ขีดเส้นตั้งตัดกึ่งกลางค่อนไปทางขวาของเส้นบน แล้วตวัดไปทางซ้าย
 ขีดเส้นโค้งลงทางซ้าย โดยเริ่มจากจุดตัดของสองเส้นแรก

 คันจิ 
ตัวอย่างคันจิที่อ่านว่าโอะ และขึ้นต้นด้วยโอะ มีดังนี้
# หญ้าหางหมาจิ้งจอก
หญ้าหางหมาจิ้งจอก   เป็นหญ้าฤดูเดียว มักขึ้นเป็นกอ แตกกิ่งออกรากตามข้อ สูง 50 – 100 เซนติเมตร ใบเป็นเส้นตรง ลิกุลเป็นขน ดอกเป็นดอกช่อ ทรงคล้ายลำเทียน สีฟางข้าว ยาว 10 – 20 เซนติเมตร มีขนตามข้อ ออกดอกที่ปลายช่อ ออกดอกปีละครั้ง ขยายพันธุ์ด้วยเมล็ด ชอบขึ้นในที่ชื้น พบในนาหว่าน และพื้นที่เกษตรกรรมในฤดูแล้ง ส่วนใหญ่พบทางภาคกลางและภาคเหนือของประเทศไทย
อ้างอิง
 Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative